Lietuvos Respublikos ambasados Graikijos Respublikoje, Kipro Respublikai ir Albanijos Respublikai

AKTUALIOS EKONOMINĖS INFORMACIJOS SUVESTINĖ
2026 RUGPJŪTIS

2026-09-09
(Data)

	GRAIKIJA

	Data
	Pateikiamos informacijos apibendrinimas
	Informacijos šaltinis
	Pastabos

	Lietuvos eksportuotojams aktuali informacija

	
	
	
	

	Tiesioginėms užsienio investicijoms pritraukti į Lietuvą aktuali informacija

	
	
	
	

	Lietuvos verslo plėtrai užsienyje aktuali informacija

	
	
	
	

	Lietuvos turizmo sektoriui aktuali informacija

	
	
	
	

	Bendradarbiavimui mokslinių tyrimų, eksperimentinės plėtros ir inovacijų (MTEPI) srityse aktuali informacija

	
	
	
	

	Lietuvos ekonominiam saugumui aktuali informacija 

	
	
	
	

	Bendra akreditacijos valstybių ekonominė informacija

	2026-08-01
	„Eldorado Gold“ patvirtino, kad Skouries vario ir aukso kasykla Chalkidikėje pradės gamybą 2026 m. III ketvirtį, o komercinę veiklą – IV ketvirtį. Visa numatoma 2026 m. produkcija jau turi pirkėjus, o bendrovė derasi dėl sutarčių iki 2029 m. Projekto startas sustiprins Graikijos pozicijas Europos strateginių ir kritinių žaliavų tiekimo grandinėse.
	Nuoroda 
	

	2026-08-03
	Graikija pirmą kartą instituciniu lygmeniu pradeda vertinti galimybę įtraukti branduolinę energetiką į šalies energetikos strategiją. Vyriausybė įsteigė tarpžinybinį komitetą, kuris pagal IAEA standartus vertins techninius, ekonominius, aplinkosauginius ir socialinius aspektus. Procesas dar nereiškia sprendimo plėtoti branduolinę energetiką, tačiau rodo, kad Atėnai šią alternatyvą pradeda vertinti kaip potencialią ilgalaikio energetikos planavimo dalį.
	Nuoroda 
	

	2026-08-05
	Graikija dar 2021 m. viena pirmųjų ES pradėjo reguliuoti skaitmeninių platformų kurjerių darbo santykius, tačiau naujasis ES reguliavimas jų apsaugą dar labiau sustiprins. Didesnė įrodinėjimo našta dėl darbuotojų statuso teks platformoms, o algoritmais priimami sprendimai, galintys reikšmingai paveikti kurjerių darbą ir pajamas, turės būti prižiūrimi žmonių.
	Nuoroda
	

	2026-08-05
	Dviejų graikų ir britų įkurtas „Perceptual Robotics“ pritraukė 4,6 mln. eurų investiciją tolesnei plėtrai. Vėjo jėgainių būklės stebėjimo dronus ir DI sprendimus kuriantis startuolis jau turi apie 50 klientų 18 šalių, demonstruodamas Graikijos technologijų ekosistemos potencialą kurti tarptautiniu mastu konkurencingus sprendimus žaliosios energetikos srityje.
	Nuoroda 
	

	2026-08-08
	Graikijos „Metlen“ pirmąjį 2026 m. pusmetį pasiekė rekordinius rezultatus: apyvarta augo 11 proc. iki 3,98 mlrd. eurų, EBITDA ir grynasis pelnas – po 23 proc., atitinkamai iki 550 mln. ir 313 mln. eurų. Grupė sparčiai mažina skolą ir plečia veiklą strategiškai svarbių žaliavų srityje – jau užsitikrino JAV pirkėją ketvirtadaliui būsimos galio produkcijos ir siekia artimiausiu metu kontraktais padengti visą jos gamybą.
	Nuoroda 
	

	2026-08-08
	Metinė infliacija Graikijoje liepą antrą mėnesį iš eilės mažėjo ir siekė 3,4 proc., palyginti su 5,2 proc. gegužę. Vis dėlto infliacinis spaudimas išlieka netolygus: kai kurių maisto produktų kainos mažėja, tačiau energija, transportas ir paslaugos tebėra gerokai brangesni nei prieš metus. Vyriausybė nuo rugpjūčio pabaigos tikisi papildomai mažinti vartotojų išlaidas bent 5 proc. kainų sumažinimu daliai būtiniausių prekių.
	Nuoroda 
	

	2026-08-12
	2019–2025 m. realusis Graikijos BVP išaugo 10,8 proc., o reikšmingą augimo impulsą suteikė beveik 40 mlrd. eurų siekiantis ES RRF finansavimas. Ypač ryškus poveikis investicijoms ir užimtumui, tačiau artėjant RRF pabaigai pagrindiniu iššūkiu tampa aukšto investicijų tempo išlaikymas ir perėjimas prie tvaresnio, mažiau ES finansavimu paremto augimo modelio.
	Nuoroda 
	

	2026-08-12
	2026 m. pirmąjį pusmetį naujų lengvųjų automobilių pardavimai Graikijoje išaugo 7,4 proc. iki beveik 84 tūkst., tačiau tebėra gerokai mažesni nei prieš finansų krizę. Graikijos automobilių parkas išlieka seniausias Europoje – vidutinis automobilio amžius siekia 17,8 metų, o beveik 80 proc. šalies lengvųjų automobilių yra senesni nei 10 metų.
	Nuoroda 
	

	2026-08-14
	ECB duomenimis, Graikija išlieka labiausiai grynuosius naudojančia euro zonos ekonomika – juos priima 99 proc. šalies įmonių, palyginti su 92 proc. euro zonos vidurkiu. Vis dėlto 23 proc. Graikijos verslų svarsto per penkerius metus grynųjų atsisakyti; aukštesnis rodiklis fiksuojamas tik Kipre (51 proc.). Didelis grynųjų naudojimas Graikijoje išlieka aktualus ir Vyriausybės pastangų didinti sandorių atsekamumą bei mažinti mokesčių vengimą.
	Nuoroda
	

	2026-08-20
	Graikija sugriežtino saulės ir vėjo elektrinių parkų teritorinio planavimo taisykles: saulės parkai galės užimti ne daugiau kaip 1,5 proc. kiekvieno regioninio vieneto teritorijos, o vėjo parkams, be 4 proc. savivaldybės teritorijos ribos, nustatytas 1 200 m aukščio apribojimas. Griežtesnė apsauga taip pat taikoma saugomoms teritorijoms, kultūros paveldui, paplūdimiams ir mažoms saloms, todėl naujasis reguliavimas gali riboti dalies AEI projektų plėtros galimybes.
	Nuoroda
	

	2026-08-22
	2026 m. birželį turistų skaičius Graikijoje išaugo 6,9 proc. iki 4,9 mln., tačiau turizmo pajamos – tik 1,2 proc. iki 3,29 mlrd. eurų, o vidutinės vieno lankytojo išlaidos sumažėjo 6,2 proc. Ypač ryškus atotrūkis fiksuotas Vokietijos ir Prancūzijos rinkose, kur turistų daugėjo, tačiau jų išlaidos reikšmingai mažėjo, rodant, kad pagrindiniu sektoriaus iššūkiu tampa ne turistų skaičiaus, o vienam lankytojui tenkančios ekonominės vertės didinimas.
	Nuoroda
	

	2026-08-24
	Graikijos darbuotojai prekybos, transporto, apgyvendinimo ir maitinimo sektoriuose vidutiniškai dirba 2 047 val. per metus, palyginti su 1 642 val. ES, tačiau per darbo valandą sukuria tik 24,3 euro BVP – mažiau nei pusę ES vidurkio (53,15 euro). Atotrūkis pirmiausia siejamas su ekonomikos struktūra – mažų įmonių dominavimu, nepakankamomis investicijomis į technologijas, automatizavimą ir MTEP bei administracine našta; žemas produktyvumas kartu riboja galimybes sparčiau didinti darbo užmokestį.
	Nuoroda
	

	2026-08-24
	Graikijos laivų savininkų sąjunga prieš IMO derybas paragino peržiūrėti siūlomą „Net-Zero Framework“, teigdama, kad dabartinis modelis turi reikšmingų praktinių trūkumų. UGS remia dekarbonizacijos tikslą, tačiau ragina pasirinkti globaliai taikomą ir ekonomiškai įgyvendinamą sistemą, kaip tinkamesnį derybų pagrindą išskirdama Panamos ir Liberijos pasiūlymą.  
	Nuoroda
	

	2026-08-26
	2026 m. I pusmetį naujų „Golden Visa“ paraiškų Graikijoje sumažėjo 44 proc. iki 2 551, daugiausia dėl padidintų investicijų ribų ir draudimo programos būstus naudoti trumpalaikei nuomai. Vyriausybė siekia užsienio kapitalą nukreipti į būsto pasiūlos didinimą – 250 tūkst. eurų lengvatinė riba išlaikyta komercinius objektus konvertuojant į gyvenamuosius, o svarstomas naujas leidimų modelis investicijoms į ilgalaikei nuomai skirtų būstų portfelius.
	Nuoroda
	

	2026-08-27
	Atėnai įvardyti vienu iš keturių sparčiausiai kylančių Europos inovacijų centrų – po Stambulo, Kyjivo ir Zagrebo, tačiau prieš Vilnių, Prahą, Lisaboną ir Varšuvą. Miesto pozicijas stiprina gerėjanti startuolių aplinka, technologijų ir tyrimų centrų plėtra bei vietinio kapitalo prieinamumas; papildomą impulsą suteikia augantis gynybos technologijų sektorius ir užsienio bendrovių susidomėjimas veiklos plėtra Graikijoje.
	Nuoroda
	

	2026-08-29
	Graikijos investuotojų susidomėjimas gynybos technologijomis sparčiai auga: 25 proc. šalies investicinių fondų jau investuoja į sektorių, o dar tiek pat ketina tai daryti per artimiausius 12–24 mėn. Daugiau kaip du trečdaliai Graikijos gynybos startuolių vysto dvejopo naudojimo technologijas, daugiausia DI, robotikos, autonominių sistemų ir duomenų analizės srityse; dalis bendrovių jau eksportuoja produkciją ir sulaukia tarptautinių investuotojų dėmesio.
	Nuoroda
	

	2026-08-30
	Graikijoje daugiau kaip 1 600 maisto, kasdienio vartojimo ir mokyklinių prekių 2–4 mėnesiams atpigs 5–7 proc. prie Vyriausybės iniciatyvos prisijungus daugiau kaip 90 tiekėjų ir 12 prekybos centrų tinklų. Priemonė yra dalis Vyriausybės pastangų mažinti pragyvenimo išlaidų spaudimą, kuris išlieka viena pagrindinių rinkėjų problemų prieš 2027 m. parlamento rinkimus.
	Nuoroda
	

	2026-08-31
	Netoli Atėnų pradėjo veikti 70 mln. eurų ELPEN investicija – „Athens LifeTech Park“, apjungiantis biotechnologijų inkubatorių, MTEP infrastruktūrą bei mokymų centrą. 15 tūkst. kv. m kompleksu siekiama sujungti Graikijos universitetus, mokslinių tyrimų centrus, farmacijos pramonę, startuolius ir investuotojus bei paspartinti mokslinių atradimų pavertimą naujomis terapijomis ir komerciniais produktais. Projektas stiprina Graikijos ambicijas tapti regioniniu gyvybės mokslų ir biotechnologijų inovacijų centru.
	Nuoroda
	

	Kita ekonominiam bendradarbiavimui aktuali informacija

	
	
	
	





	KIPRAS

	Data
	Pateikiamos informacijos apibendrinimas
	Informacijos šaltinis
	Pastabos

	Lietuvos eksportuotojams aktuali informacija

	
	
	
	

	Tiesioginėms užsienio investicijoms pritraukti į Lietuvą aktuali informacija

	
	
	
	

	Lietuvos verslo plėtrai užsienyje aktuali informacija

	
	
	
	

	Lietuvos turizmo sektoriui aktuali informacija

	
	
	
	

	Bendradarbiavimui mokslinių tyrimų, eksperimentinės plėtros ir inovacijų (MTEPI) srityse aktuali informacija

	
	
	
	

	Lietuvos ekonominiam saugumui aktuali informacija 

	
	
	
	

	Bendra akreditacijos valstybių ekonominė informacija

	2026-08-04
	Kipro nekilnojamojo turto rinka išlaiko spartų augimą: liepą užregistruota rekordinė šiemet 2 040 pardavimo sutarčių – 11 proc. daugiau nei prieš metus. Per sausį–liepą sandorių skaičius išaugo 14 proc. iki 12 047, o kiekvieną 2026 m. mėnesį rinkos aktyvumas viršijo praėjusių metų lygį.
	Nuoroda
	

	2026-08-04
	2025 m. 34,1 proc. Kipro gyventojų internetu pirko bilietus į renginius – gerokai daugiau nei ES vidurkis (26,8 proc.). Eurostato duomenys rodo palyginti aukštą skaitmeninių pirkimo kanalų naudojimą Kipre.
	Nuoroda 
	

	2026-08-05
	Kipro laivybos sektoriaus konkurencingumui vis svarbesnis tampa kvalifikuotų darbuotojų pritraukimas ir išlaikymas. Šalis siekia skatinti jaunimą rinktis jūrines profesijas, stiprinti specialistų rengimą žaliosios ir skaitmeninės transformacijos kontekste bei didinti moterų dalyvavimą sektoriuje – šie tikslai įtvirtinti ir Kipro pirmininkavimo ES Tarybai metu priimtoje Nikozijos deklaracijoje.
	Nuoroda 
	

	2026-08-05
	2026 m. liepą registruotų bedarbių skaičius Kipre per metus padidėjo 5,8 proc. iki 11 728. Augimą daugiausia lėmė administracinių ir aptarnavimo paslaugų, apgyvendinimo ir maitinimo, viešojo administravimo bei švietimo sektoriai. Nepaisant šio padidėjimo, bendra Kipro darbo rinkos padėtis išlieka stipri.
	Nuoroda 
	

	2026-08-10
	IMO svarstomas pasaulinis laivybos CO₂ apmokestinimo mechanizmas gali reikšmingai padidinti Kipro ir Graikijos laivybos sektorių sąnaudas – svarstomi modeliai numato labai skirtingą finansinę naštą, griežčiausiu atveju siekiančią iki 300 USD už toną CO₂ ekvivalento. Atėnams ir Nikosijai ypač aktualus būsimos IMO sistemos suderinimas su jau galiojančiais ES ETS ir „FuelEU Maritime“ reikalavimais, siekiant išvengti dvigubo apmokestinimo.
	Nuoroda
	

	2026-08-10
	Kipras rengia priverstinio NT pardavimo ir aukcionų sistemos reformą: turto vertinimą numatoma perduoti privatiems vertintojams, o po nesėkmingo aukciono rezervinę kainą mažinti 15 proc. Pakeitimais siekiama paspartinti metų metus užsitęsiančias procedūras ir efektyviau realizuoti įkeistą, teismo sprendimais parduodamą ar bendraturčių nepasidalijamą turtą.
	Nuoroda
	

	2026-08-13
	Kipro vartotojų asociacija kelia klausimą, ar spartus degalų brangimas visiškai pagrįstas tarptautinių energijos kainų augimu, ir ragina institucijas sustiprinti rinkos priežiūrą. Šildymo kuro kaina nuo kovo pradžios iki rugpjūčio 13 d. išaugo nuo 0,950 iki 1,438 Eur/l – daugiau kaip 51 proc., todėl 1 000 litrų talpos užpildymas pabrango beveik 500 eurų.
	Nuoroda
	

	2026-08-18
	Kipro vaizdo žaidimų sektoriaus pajamos 2025 m. siekė apie 3,2 mlrd. eurų – pagal šį rodiklį šalis pateko tarp dešimties didžiausių Europos rinkų. Kipre veikė 415 žaidimų studijų ir susijusių bendrovių, o jų išleisti mobilieji žaidimai surinko apie 615 mln. atsisiuntimų, pagal šį rodiklį Kiprui užimant trečią vietą pasaulyje. Sektorius tampa vienu ryškesnių šalies į eksportą orientuotos skaitmeninės ekonomikos segmentų.
	Nuoroda
	

	2026-08-19
	Kipro Vyriausybė socialiniams partneriams pristatė didžiausią pensijų sistemos reformą nuo 1980 m. Ja siekiama didinti pensijų adekvatumą, pirmiausia mažas pajamas gaunantiems pensininkams, kartu užtikrinant ilgalaikį Socialinio draudimo fondo finansinį tvarumą. Reforma taip pat turėtų padidinti pensininkų disponuojamąsias pajamas.
	Nuoroda
	

	2026-08-21
	Kipre tęsiantis diskusijoms dėl Kipro–Graikijos GSI elektros jungties kainos, buvęs energetikos reguliuotojo CERA vadovas Andreas Poullikkas ragina projektą vertinti kaip ilgalaikę strateginę infrastruktūrą. Jo teigimu, GSI galėtų panaikinti Kipro elektros sistemos izoliaciją, integruoti šalį į Europos tinklą ir sudaryti prielaidas Kiprui stiprinti Rytų Viduržemio jūros energetikos centro vaidmenį, todėl sprendimas neturėtų būti grindžiamas vien tiesioginėmis projekto sąnaudomis.
	Nuoroda
	

	2026-08-25
	Kipro finansų rinkos priežiūros institucija CySEC sugriežtino patikos fondų ir panašių teisinių struktūrų tikrųjų naudos gavėjų registravimo bei duomenų prieinamumo taisykles. Nauju reguliavimu siekiama didinti finansinių struktūrų skaidrumą ir stiprinti pinigų plovimo prevenciją – tai ypač aktualu Kiprui, turinčiam didelį tarptautinių finansinių ir korporatyvinių paslaugų sektorių.
	Nuoroda
	

	2026-08-25
	2025 m. II pusmetį sukčiavimo mokėjimų vertė Kipre išaugo 16 proc. iki beveik 3,7 mln. eurų, nors atvejų skaičius sumažėjo 5 proc. iki maždaug 14 tūkst. Bendras sukčiavimo lygis išlieka žemas ir daugumos mokėjimo priemonių atveju nesiekia euro zonos vidurkio, tačiau didėjanti vieno sukčiavimo atvejo finansinė vertė išryškina augančią skaitmeninių mokėjimų riziką.
	Nuoroda
	

	2026-08-26
	Kipras finansuos iki 15 šalies startuolių dalyvavimą lapkritį Helsinkyje vyksiančiame „Slush 2026“, kuriame laukiama daugiau kaip 6 tūkst. startuolių ir 3,5 tūkst. investuotojų bei verslo atstovų. Priemone siekiama didinti Kipro inovacijų ekosistemos tarptautinį matomumą ir sudaryti vietos įmonėms daugiau galimybių pritraukti investicijų bei užmegzti tarptautinių verslo ryšių.
	Nuoroda
	

	2026-08-28
	Kipro laivybos rūmai parėmė nacionalinę dirbtinio intelekto strategiją ir sieks bendradarbiauti su Vyriausybe ją įgyvendinant. DI sprendimų diegimas laivybos sektoriuje gali prisidėti prie efektyvesnio laivų valdymo, techninės priežiūros, saugumo ir energijos vartojimo, o sektoriaus įsitraukimas rodo Kipro siekį nacionalinę DI strategiją susieti su viena svarbiausių šalies tarptautinės ekonominės veiklos sričių.
	Nuoroda
	

	Kita ekonominiam bendradarbiavimui aktuali informacija

	
	
	
	



Rengėjas:
Patarėjas Mindaugas Vyskupaitis, tel. 2187, mindaugas.vyskupaitis@urm.lt 

________________________
